CELEX: 62012CN0184
Language: fi
Date: 2012-04-20 00:00:00
Title: Asia C-184/12: Ennakkoratkaisupyyntö, jonka Hof van Cassatie van België (Belgia) on esittänyt 20.4.2012 — United Antwerp Maritime Agencies (UNAMAR) NV v. Navigation Maritime Bulgare

7.7.2012   
            
            
               FI
            
            
               Euroopan unionin virallinen lehti
            
            
               C 200/6
            
         Ennakkoratkaisupyyntö, jonka Hof van Cassatie van België (Belgia) on esittänyt 20.4.2012 — United Antwerp Maritime Agencies (UNAMAR) NV v. Navigation Maritime Bulgare
   (Asia C-184/12)
   2012/C 200/11
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Hof van Cassatie van België
   
      Pääasian asianosaiset
   
   
      Valittaja: United Antwerp Maritime Agencies (UNAMAR) NV
   
      Vastapuoli: Navigation Maritime Bulgare
   
      Ennakkoratkaisukysymys
   
   Onko — myös silloin kun kyseessä olevat kauppaedustussopimuksista 13.4.1995 annetun lain 18, 20 ja 21 § katsotaan Belgian oikeuden mukaan Rooman yleissopimuksen (1) 7 artiklan 2 kohdassa tarkoitetuiksi kansainvälisesti pakottaviksi säännöksiksi — Rooman yleissopimuksen 3 artiklaa ja 7 artiklan 2 kohtaa, kun niitä mahdollisesti luetaan yhdessä jäsenvaltioiden itsenäisiä kauppaedustajia koskevan lainsäädännön yhteensovittamisesta 18.12.1986 annetun neuvoston direktiivin 86/653/ETY (2) kanssa, tulkittava siten, että niiden mukaan on sallittua, että tuomioistuinvaltion kansainvälisesti pakottavia säännöksiä, joissa annetaan direktiivissä 86/653/ETY säädettyä vähimmäissuojaa laajempi suoja, sovelletaan sopimukseen silloinkin, kun käy ilmi, että sopimukseen sovellettava laki on sellaisen toisen EU:n jäsenvaltion laki, jossa myös pannaan täytäntöön direktiivissä 86/653/ETY säädetty vähimmäissuoja?
   
      (1)  Sopimusvelvoitteisiin sovellettavasta laista tehdyn, Roomassa 19.6.1980 allekirjoitettavaksi avattu yleissopimus (EYVL 1980 L 266, s. 1).
   
      (2)  EYVL L 382, s. 17.